Diari Oficial de la Generalitat Valenciana


Sumari del DOGV 9372, del 30-06-2022 (2022/5802)

RESOLUCIÓ de 30 de maig de 2022, del director gerent de l'Agència Valenciana de Protecció del Territori, per la qual es confirmen les adhesions a l'Agència Valenciana de Protecció del Territori dels municipis inclosos en l'annex I d'aquesta resolució.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9372

Data del DOGV
:   30-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5802


Data del document
:   30-05-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 30 de maig de 2022, del director gerent de l'Agència Valenciana de Protecció del Territori, per la qual es confirmen les adhesions a l'Agència Valenciana de Protecció del Territori dels municipis inclosos en l'annex I d'aquesta resolució. [2022/5802]  
L'article 291 del Decret 1/2021, del Consell, pel qual s'aprova el text refós de la Llei d'ordenació del territori, urbanisme i paisatge (TRLOTUP) regula la creació de l'Agència Valenciana de Protecció del Territori (Agència) com a organisme autònom de la Generalitat, amb personalitat jurídica pública, patrimoni i tresoreria propis i autonomia de gestió, per a l'exercici de les competències autonòmiques en matèria de protecció de la legalitat urbanística.  
Els municipis podran delegar les seues competències pròpies en matèria de protecció de la legalitat urbanística sobre sòl no urbanitzable a l'Agència, mitjançant l'aprovació pel ple de l'ajuntament de l'acord d'adhesió a aquesta.  
L'article 303.j) de la mateixa disposició estableix que correspon a la Direcció Gerència, com a òrgan executiu de l'Agència, confirmar l'acord d'adhesió dels ajuntaments a aquesta.  
Tant el TRLOTUP com el Decret 52/2021, de 9 d'abril, del Consell, d'aprovació dels Estatuts de l'Agència Valenciana de Protecció del Territori, estableixen el procediment per a l'assumpció de competències de protecció de la legalitat urbanística per l'Agència.  
Amb data 02.03.2022, la secretària autonòmica de Política Territorial, Urbanisme i Paisatge, com a presidenta de l'Agència, ha dictat resolució de posada en funcionament d'aquella a partir de la publicació en el DOGV d'aquesta resolució.  
En l'apartat 4t de la resolució esmentada, la presidenta de l'Agència indica al director gerent que confirme les adhesions dels municipis que s'hi han adherit fins al moment, i que procedisca a la publicació en el DOGV, conforme amb el que s'estableix en l'article 295 del TRLOTUP.  
  
Amb data 02.03.2022, el director gerent de l'Agència (DOGV 9294, 09.03.2022) va dictar resolució per la qual es confirmen les adhesions a l'AVPT dels municipis esmentats en l'annex d'aquesta resolució (aquells que s'hi havien adherit formalment des de la creació de l'AVPT en 2019, en aquella data 217 municipis).  
Des d'aqueix moment, nous municipis s'han adherit a l'Agència, per la qual cosa pertoca la confirmació i publicació d'aquestes adhesions.  
En virtut de l'anterior, resolc:  
  
Primer  
Confirmar les adhesions a l'Agència Valenciana de Protecció del Territori dels municipis adherits amb posterioritat a l'11.04.2022, i inclosos en l'annex I d'aquesta resolució.  
  
Segon  
Ordenar la publicació de la present resolució en el DOGV, moment en el qual tindran eficàcia les adhesions a què fa referència el punt anterior.  
  
València, 30 de maig de 2022.- El director-gerent de l'Agència Valenciana de Protecció del Territori: Manuel Civera Salvador.  
  
  
Annex I  
  
Comarca Ajuntament  
El Comtat Famorca  
El Vinalopó Mitjà/El Vinalopó Medio Romana, La  
L'Horta Sud Xirivella  
La Canal de Navarrés Quesa  
La Hoya de Buñol Alborache  
La Marina Alta Sagra  
La Marina Alta Sanet y Negrals  
La Ribera Alta Sumacàrcer  
La Ribera Baixa Riola  
La Vall d'Albaida Carrícola  
La Vall d'Albaida Castelló de Rugat  
La Vall d'Albaida Terrateig  
Los Serranos Higueruelas  
Los Serranos Tuéjar